1948 में हिंदी फिल्म ‘चुनरिया’का गीत ‘सावन आया’ 16 वर्ष की उम्र में गाया। अपने 31 वर्षीय प्रेमी गणपत राव भोंसले के साथ घर से पलायन कर पारिवारिक इच्छा के विरुद्ध विवाह किया। गणपत राव लता जी के निजी सचिव थे। यह विवाह असफल रहा। एक बार जब ‘द टाइम्स ऑफ इंडिया’ के एक साक्षात्कार में पूछा गया कि यदि आप गायिका न होतीं तो क्या करतीं। आशा जी ने जवाब दिया कि मैं एक अच्छी रसोइया कुक बनतीं। आशा जी एक सफल रेस्तरां संचालिका हैं। इनके रेस्तरां दुबई और कुवैत में आशा नाम से प्रसिद्ध हैं। वाफी ग्रुप द्वारा संचालित रेस्तरां में आशा जी की 20 प्रतिशत भागीदारी है। वाफी सिटी दुबई और दो रेस्तरां कुवैत में पारंपरिक उत्तर भारतीय व्यंजन के लिए प्रसिद्ध हैं। एक समय जब प्रसिद्ध गायिका गीता दत्त, शमशाद बेगम और लता मंगेशकर का जमाना था। चारों ओर इन्हीं का प्रभुत्व था। आशा जी गाना चाहती थीं पर इन्हें गाने का मौका तक नहीं दिया जाता था। आशा जी सिर्फ दूसरे दर्जे की फिल्मों के लिए ही गा पाती थीं। 1950 के दशक में बालीवुड की अन्य गायिकाओं की तुलना में आशा जी ने कम बजट की फिल्मों के लिए बहुत से गीत गाए। इनके गीतों के संगीतकार एआर कुरैशी, अल्ला रख्खा खान, सज्जाद हुसैन और गुलाम मोहम्मद थे, जो काफी असफल रहे। 1952 ई, में दिलीप कुमार अभिनीत फिल्म संगदिल जिसके संगीतकार सज्जाद हुसैन थे, ने प्रसिद्धि दिलाई। परिणाम स्वरूप विमल राय ने एक मौका आशा जी को अपनी फिल्म ‘परिणीता’ 1953, के लिए दिया। राज कपूर ने गीत ‘नन्हे मुन्ने बच्चे’ के लिए मोहम्मद रफी के साथ फिल्म बूट पालिश -1954, के लिए अनुबंधित किया जिसने काफी प्रसिद्धि आशा जी को दिलाई।